Wenn Lawson

Tohtori Wenn (Wendy) Lawson (s. 1952) on australialainen autismiin erikoistunut psykologi, tietokirjailija ja luennoitsija. 

Lawson on itse lievästi autistinen, mutta sai oikean diagnoosin vasta 42-vuotiaana. Kun Lawson oli lapsi, lääkärit diagnosoivat hänet kehitysvammaiseksi. Lawson oppi puhumaan vasta neljävuotiaana, mutta suoritti oppivelvollisuuden normaalisti ja meni sen jälkeen lukioon. Seuraava virhediagnoosi annettiin Lawsonin ollessa 17-vuotias, jolloin hänelle annettiin skitsofreniadiagnoosi, vietiin pakkohoitoon ja määrättiin loppuiäksi antipsykoottinen lääkitys. Antipsykootit syvensivät kuitenkin Lawsonin autistisia piirteitä ja aiheuttivat lisäksi muun muassa väsymystä, näköhäiriöitä ja pakkoliikkeitä. Lawson sai oikean diagnoosin vasta vuonna 1996, minkä jälkeen psykoosilääkitys purettiin, mutta se oli ehtinyt jo vaurioittaa hänen hermostoaan niin pahoin, että satunnaiset pakkoliikkeet jäivät pysyvästi muistuttamaan häntä väärästä hoidosta.Diagnosis brought 25 years of pain. http://mugsy.org/wendy/wrongdx.htmThe journey of a lifetime. SEN Magazine 2010. Issue 49. http://www.mugsy.org/wendy/senmag.pdf

Lawson oli jo viisissäkymmenissä, kun hän aloitti kirjailijanuransaWendy Lawsonin kotisivut. http://mugsy.org/wendy/. Lawsonilta on julkaistu tähän mennessä yksitoista autismia käsittelevää teostaUnderstanding Autism Spectrum Disorders and How Individuals with Autism Learn, presented by Dr Wendy Lawson. http://creatingsuccess.co.nz/Dr_Wendy_Lawson.php .

 Yksityiselämä 

Lawson solmi 20-vuotiaana avioliiton ja sai neljä lasta. Hän huomasi kuitenkin keski-iässä olevansa kiinnostunut naisista, erosi miehestään ja on elänyt sen jälkeen yli neljännesvuosisadan avovaimonsa kanssa. Lawson joutui jättämään 1980-luvulla paikkansa kirkkoneuvostossa seksuaalisen suuntautumisensa vuoksi.Statement by Former Ex-Gay Leader. http://www.beyondexgay.com/article/wendy 

 Lawsonin teoksia 
 Sex, Sexuality and the Autism Spectrum (2000)
 Life Behind Glass: A Personal Account of Autism Spectrum Disorder (2000)
 Understanding and Working with the Spectrum of Autism: An Insider's View (2001)
 Build Your Own Life: A Self-Help Guide For Individuals With Asperger Syndrome (2003)
 ASPoetry: Illustrated Poems from an Aspie Life (2006)
 Concepts of Normality: The Autistic and Typical Spectrum (2008)
 The Passionate Mind: How People With Autism Learn (2010)
 To tell or not to tell (2012)

 Katso myös 
 HFA
 Autismi
 Aspergerin oireyhtymä
 Autismin kirjo

 Lähteet 

 Aiheesta muualla 
 Wendy Lawsonin kotisivut. http://www.mugsy.org/wendy/

Luokka:Psykologit
Luokka:Australialaiset tietokirjailijat
Luokka:Vuonna 1952 syntyneet
Luokka:Elävät henkilöt